[ OKOZ: 1. 16.00.00.00 Xavfsizlik va huquq tartibot muhofazasi / 16.03.00.00 Davlat xavfsizligi / 16.03.05.00 Davlat tomonidan qoʻriqlanadigan obyektlarning xavfsizligini taʼminlash] [ TSZ: 1. Mudofaa va milliy xavfsizlik / Oliy davlat hokimiyati va boshqaruv organlarining, mansabdor shaxslarning xavfsizligini taʼminlash] Oʻzbekiston Respublikasi oliy kengashi Qarori “OʻZBEKISTON RESPUBLIKASI PREZIDENTI, OʻZBEKISTON RESPUBLIKASI OLIY KENGAShI RAISI VA OʻZBEKISTON RESPUBLIKASI VITSE-PREZIDENTINING ShAʼNI VA QADR-QIMMATINI MUHOFAZA QILISh TOʻGʻRISIDA”GI OʻZBEKISTON RESPUBLIKASI QONUNINI QOʻLLASh HAMDA AMALGA KIRITISh TARTIBI HAQIDA LexUZ sharhi Mazkur qaror Oʻzbekiston Respublikasi Oliy Majlisining 2003-yil 25-apreldagi 481-II-son “Oʻzbekiston Respublikasi Prezidenti faoliyatining asosiy kafolatlari toʻgʻrisida”gi Oʻzbekiston Respublikasi Qonunini amalga kiritish haqida”gi qaroriga asosan oʻz kuchini yoʻqotgan. LexUZ sharhi Oʻzbekiston Respublikasining 1991-yil 30-sentabrdagi 364-XII-son “Oʻzbekiston SSR Konstitutsiyasi (asosiy qonuni)ga oʻzgartishlar kiritish toʻgʻrisida”gi Qonuniga muvofiq “Oʻzbekiston SSR” degan soʻzlar “Oʻzbekiston Respublikasi” degan soʻzlar bilan almashtirilgan. Oʻzbekiston Respublikasi Oliy Kengashi qaror qiladi: 1. “Oʻzbekiston Respublikasi Prezidenti, Oʻzbekiston Respublikasi Oliy Kengashi Raisi va Oʻzbekiston Respublikasi vitse-Prezidentining shani va qadr-qimmatini muhofaza qilish toʻgʻrisida”gi Oʻzbekiston Respublikasi Qonuni eʼlon qilingan paytdan boshlab kuchga kiritilsin. LexUZ sharhi Oʻzbekiston Respublikasining “Oʻzbekiston Respublikasi Prezidenti, Oʻzbekiston Respublikasi Oliy Kengashi Raisi va Oʻzbekiston Respublikasi vitse-Prezidentining shani va qadr-qimmatini muhofaza qilish toʻgʻrisida”gi Qonuni “Xalq soʻzi” gazetasining 1991-yil 22-fevraldagi 39-sonida eʼlon qilingan. 2. Uqtirilsinki, Oʻzbekiston Respublikasi Prezidenti, Oʻzbekiston Respublikasi Oliy Kengashining Raisi va Oʻzbekiston Respublikasi vitse-Prezidentini oshkora haqoratlash ularning shani va qadr-qimmatini ataylab kamsitishdir. Oʻzbekiston Respublikasi Prezidenti, Oʻzbekiston Respublikasi Oliy Kengashi Raisi va Oʻzbekiston Respublikasi vitse-Prezidentining obroʻsini toʻkadigan uydirmalarni tarqatish ularga tuhmat qilishdir. Oʻzbekiston Respublikasi Boshligʻi — Oʻzbekiston Respublikasi Prezidentining faoliyati toʻgʻrisidagi, uning rahbarligida amalga oshirilayotgan siyosat xususidagi, shuningdek Oʻzbekiston Respublikasi Oliy Kengashi Raisining yoki Oʻzbekiston Respublikasi vitse-Prezidentining faoliyati haqidagi tanqidiy mulohazalarni oʻz ichiga oluvchi oshkora chiqishlarga “Oʻzbekiston Respublikasi Prezidenti, Oʻzbekiston Respublikasi Oliy Kengashining Raisi va Oʻzbekiston Respublikasi vitse-Prezidentining shani va qadr-qimmatini muhofaza qilish toʻgʻrisida”gi Oʻzbekiston Respublikasi Qonuni taʼsir qilmaydi. 3. Oʻzbekiston Respublikasi Prezidenti, Oʻzbekiston Respublikasi Oliy Kengashi Raisi yoki Oʻzbekiston Respublikasi vitse-Prezidentiga nisbatan haqoratni yoki ular shaxsiga nisbatan tuhmatni oʻz ichiga oluvchi materiallarni eʼlon qilgan ommaviy axborot vositalari yoki ularning boʻlinmalari (radio, televideniye programmalari va boshqalar) Oʻzbekiston Respublikasi Prezidenti, Oʻzbekiston Respublikasi Oliy Kengashining Raisi yoki Oʻzbekiston Respublikasi vitse-Prezidentini haqoratlagan yoxud ularga nisbatan tuhmat qilgan konkret shaxs (shaxslar) xususida sudning ayblov hukmi qonuniy kuchga kirganidan soʻng javobgarlikka tortilishi mumkin. Oʻzbekiston Respublikasi Oliy Kengashining Raisi M. IBROHIMOV Toshkent sh., 1991-yil 15-fevral, 221-XII-son (Oʻzbekiston Respublikasi Oliy Kengashining Axborotnomasi, 1991-y., 4-son, 74-modda, 11-son, 273-modda)